რემდესივირი
რემდესივირი (ინგლ. Remdesivir, შემუშავების კოდი: GS-5734) — ახალი ანტივირუსული პრეპარატი ნუკლეოტიდ ანალოგთა კლასში. შექმნილია ამერიკული ბიოტექნოლოგიური კომპანია Gilead Sciences-ის მიერ ებოლას ვირუსული დაავადების და მარბურგის ვირუსული ინფექციის სამკურნალოდ; თუმცა, შემდეგ თანდათან გამოვლინდა ანტივირუსული აქტიურობა სხვა რნმ ვირუსების წინააღმდეგ, როგორებიც არის რესპირატორულ-სინციტიური ვირუსები, იუნინის ვირუსი, ლასას ცხელების ვირუსი, ნიპაჰის ვირუსი, ჰენდრას ვირუსი და კორონავირუსები (მათ შორის MERS და SARS ვირუსები). ამჟამად მიმდინარეობს მისი კვლევა SARS-CoV-2-ის, ნიპაჰისა და ჰენდრას ვირუსული ინფექციების წინააღმდეგ. სხვა ტიპის კორონავირუსებთან ბრძოლაში წარმატებიდან გამომდინარე, 2020 წელს Gilead-მა რემდესივირი ექიმებს გადასცა SARS-CoV-2-ით ინფიცირებული ამერიკელი პაციენტის სამკურნალოდ ვაშინგტონის შტატის ქალაქ სნოჰომიშში; კომპანიამ პრეპარატს ასევე აწვდის ჩინეთს რამდენიმე ტესტირების ჩასატარებლად პაციენტებში, რომლებსაც აქვთ მძიმე სიმპტომები ან არიან საერთოდ უსიმპტომოდ.